burgasdotpro/wikipedia huggingface dataset:
Robert Býček

Robert Býček je bývalý český profesionálny boxer a amatérsky kickboxer. Narodil sa 16. februára 1968 v Uherském Hradišti. Do svojich šiestich rokov vyrastal v Babicích. Odtiaľ sa spolu s rodinou presťahoval do Zlína, kde žije dodnes. Je rozvedený a má jedného syna. V súčasnej dobe pracuje ako tréner a manažér "Tiger Club Zlín".
Old Enough

„Old Enough“ je druhý singel kanadskej rockovej skupiny Nickelback z ich druhého štúdiového albumu "The State". Je to celkovo tretí singel skupiny. Singel bol vydaný dňa 17. októbra 2000 a to len v Kanade a v Spojených štátoch. Autorom textu skladby je spevák Chad Kroeger, hudbu zložila celá skupina. Na B-stranu singlu bola umiestnená skladba „Leader of Men“.
Skladba na koncertoch.
Skladba sa objavila na koncertoch v roku 1997, počas turné Curb Tour, kde bol okrem iného zahraný aj na akustickom koncerte "Acoustic live on Power 97", ktorý bol neskôr vydaný na pirátskej doske. Skladba bola tiež hraná počas koncertu dňa 25. januára 2002 v hale Rexall Place v Edmontone. Zapojený bol aj do prvého naživo nahraného DVD s názvom "Live at Home". Skladba v koncertnej podobe trvá 3 minúty a 39 sekúnd. Počas turné The Long Road Tour prestala byť skladba hraná naživo. 
Videoklip.
Videoklip skladby „Old Enough“ bol nakrútený v roku 2000 režisérom Jamesom Cooperom. Vo videoklipe skupina Nickelback hrá pred malou skupinou ľudí.
Zoznam skladieb.
CD singel:
Zostava.
Nickelback
Produkcia
Černínsky palác

Černínsky palác je veľká palácová, pôvodne ranobaroková budova nachádzajúca sa v Prahe 1 na Hradčanoch na Loretánskom námestí (fakticky naproti Lorete). Po mnoho rokov tento palác, presne od roku 1934, slúži ako sídlo Ministerstva zahraničných vecí niekdajšieho Česko-Slovenska i Česka.
Dejiny.
Palác dal postaviť rakúsky diplomat gróf Humprecht Jan Černín z Chudenic – odtiaľ je jeho názov. Ide o jednu z najväčších barokových budov v Prahe vôbec. Stavba bola zničená počas vojny o rakúske dedičstvo v 40. rokoch 18. storočia, znovu potom v roku 1757 kedy ho poškodila pruská delostreľba. Palác tiež vďaka tomu prešiel radou neskorobarokových prestavieb a dodatočných rekonštrukcií. Počas druhej svetovej vojny ho prebudovali i nacisti.
Od roku 1777 palác už neslúžil svojmu pôvodnému určeniu a bol používaný na rôzne iné účely, okrem iného ako lazaret s lekárňou, útulok pre chudobných, nájomný dom, dielne, kasárne či výtvarná galéria. V rokoch 1928 až 1934 bol čiastočne prestavaný pod vedením architekta Pavla Janáka. V rokoch 1933 až 1939 potom došlo k novodobému rozšíreniu paláca o tzv. Janákovu prístavbu, kde dodnes sídli prevažná väčšina administratívnych útvarov Ministerstva zahraničných vecí ČR.
Palác sám má z hľadiska novodobých českých dejín dosť pochmúrnu históriu, v období Protektorátu Čechy a Morava v rokoch 1939 až 1945 tu bolo umiestnené sídlo úradujúceho Protektora pre Čechy a Moravu, dňa 10. marca 1948 tu za dodnes nie úplne jasných okolností skončil svoj život niekdajší minister zahraničných vecí Česko-slovenskej republiky Jan Masaryk, ktorý tu mal veľa rokov tiež svoj byt. Bol ráno nájdený na terajšom "Nádvorí Jana Masaryka", asi spadol z okna alebo ho niekto z okna zhodil. Na začiatku deväťdesiatych rokov 20. storočia práve tu došlo k podpisu zmluvy o rozpustení Varšavskej zmluvy.
Zaujímavosti.
Do dnešnej doby sa v Janákovej prístavbe zachoval funkčný výťah pater noster.
Dragster

Dragster je špeciálny automobil alebo motocykel, prispôsobený na preteky na krátku vzdialenosť s pevným štartom. Preteky sa obvykle usporadúvajú na vzdialenosť 1 320 stôp (1/4 míle – 402 metrov) ale tiež aj na 200 metrov.
Pôvodne to bol šport prevádzkovaný v Severnej Amerike, ale je populárny aj v mnohých ďalších krajinách všetkých kontinentov.
Vzhľadom ku krátkej vzdialenosti, na ktorej preteky prebiehajú, ide predovšetkým o preteky v zrýchlení. Vozidlá sú konštruované tak, aby boli schopné vyvinúť počas niekoľkých sekúnd čo najväčšiu rýchlosť. Výkony motorov sa pohybujú od pár stoviek koní až po neuveriteľných 8 000 koní, pri ktorých vozidlo zrýchli z 0 na /h (320 mph) pod 5 sekúnd. Pre dragstery sú typické veľké pneumatiky zo špeciálnych zmesí, ktoré umožňujú preniesť výkon motoru na dráhu. Zrýchlenie v najsilnejších triedach dosahuje hodnotu až 5 G.
V roku 1977 vytvorila Kitty O' Neilová rekord v pretekoch dragsterov. Dosiahla vtedy rýchlosť /h za 3,72 sekundy.
Existuje rad kategórií dragsterov. Základné delenie je na profesionálne a amatérske kategórie, ďalej potom podľa objemu motora, použitého paliva, hmotnosti, typu karosérie, úprav a mnoho iných.
Profesionálne kategórie:
Ďalšie kategórie:
Národné múzeum

Národné múzeum je názov, súčasť názvu (skrátený názov) alebo bežný slovenský preklad názvu alebo súčasti názvu veľkého množstva inštitúcií a/alebo budov po celom svete. Napr.:
Worthy to Say

„Worthy to Say“ je tretí singel kanadskej rockovej skupiny Nickelback z ich druhého štúdiového albumu "The State" z roku 2000. Text napísal Chad Kroeger, hudbu zložila celá skupina. Singel vydalo v decembri 2000 vydavateľstvo Roadrunner Records. Je to celkovo štvrtý singel skupiny. Vyšiel jedine v Spojených štátoch.
Videoklip.
Videoklip režíroval Ulf Buddensieck a premiéra videoklipu sa konala v roku 1999. Videoklip ukazuje skupinu hrajúcu skladbu a niekoľko scén, vrátane nezákonného predaja marihuany. Skupina chcela videoklipom ukázať problém, akým je ilegálny predaj drog v Kanade.
Zostava.
Nickelback
Produkcia
Rajón

Rajón (z fr. rayon = lúč, polomer, priečinok) môže byť:
Not Leavin’ Yet

„Not Leavin' Yet“ je skladba kanadskej rockovej skupiny Nickelback pochádzajúca z ich druhého štúdiového albumu "The State", ktorý bol pôvodne vydaný v roku 1998 a neskôr v roku 2000. Autorom textu skladby je Chad Kroeger, hudbu zložila celá skupina.
Skladba má silný post-grungeový zvuk v kombinácii s melodickým gitarovým sólom. Má tiež melodický riff, ktorý možno počuť počas celej skladby.
Skladba sa objavila na koncertoch už v roku 1997, keď bola nahraná počas turné Curb Tour. Objavila sa tiež na pirátskej doske nahranej počas tohto turné "Acoustic live on Power 97", kde bola nahraná v akustickej verzii popri skladbách ako „Leader of Men“ alebo „Worthy to Say“. Skladba bola takisto hraná na koncertoch v rokoch 1998 až 2000, teda počas turné k albumu "The State". Sporadicky sa objavila na koncertoch v roku 2001. Odvtedy nie je skladba hraná naživo.
Zostava.
Nickelback
Produkcia
Príbeh Nastagia degli Onesti

Príbeh Nastagia degli Onesti je spoločný názov štyroch obrazov talianskeho renesančného maliara Sandra Botticelliho, namaľovaných v roku 1483.
Ide o obrazy rozprávajúce príbeh dvorskej lásky podľa námetu diela renesančného spisovateľa Giovanniho Boccaccia "Dekameron".
Hlavným hrdinom príbehu je rytier Nastagio degli Onesti z Ravenny sklamaný zo stratenej lásky svojej milej. Aby utíšil žiaľ hľadá samotu v píniovom lese. Tu vidí utekajúcu mladú ženu prenasledovanú rytierom na koni a jeho psom. Pes už mladú ženu dostihol a zahryzol sa do nej.
Na druhom obraze príbeh pokračuje zabitím bezmocnej ženy a vytrhnutím srdca z jej tela. Potom rytier jej srdce pohodí svojim psom (na obraze vpravo). Napodiv, žena nezranená vstáva a strašný kolobeh udalostí pokračuje.
Na treťom obraze Nastagio pozve svoju milú, ktorá ho opustila, na hostinu uprostred lesa. Počas hodovania náhle pribieha mladá žena prenasledovaná rytierom. Prekvapeným účastníkom hostiny Nastagio vysvetľuje príbeh s mladou ženou. Jeho milá, spoznajúc na príbehu neznámej ženy peklo, ktorým musela prejsť, uvedomí si vlastné správanie, vráti sa k Nastagiovi a súhlasí so sobášom. Svadba, zachytená ako štvrtá epizóda, sa odohráva pod víťazným oblúkom symbolizujúcim víťazstvo lásky.
Obrazy vznikli na objednávku florentského obchodníka Antonia Pucciho pri príležitosti svadby jeho syna Gianozza. Pucciovci, spriaznení s vládnucimi Mediciovcami, patrili k významným florentským rodom. Obrazy pôvodne viseli v jednej z miestností rodového paláca a plnili fukciu nástennej dekorácie. Botticelli pri maľovaní kolekcie pribral k spolupráci dvoch umelcov svojej dielne - Bartolomea di Giovanni a Jacopa del Sellaio.
V epizódach zachytených na treťom a štvrtom obraze splýva fikcia a realita. Okrem vymysleného príbehu tu nachádzame prvky skutočného sveta - erby Pucciovcov a Mediciovcov ako aj portréty niekoľkých príslušníkov oboch rodov.
Dnes je kolekcia obrazov umiestnená vo výstavných expozíciách madridského Prada (prvé tri obrazy); štvrtý je v súkromnej zbierke.
Motion Picture Association of America

The Motion Picture Association of America (skrátene MPAA) je nezisková obchodná organizácia sídliaca v USA, ktorá bola založená na ochranu záujmov filmových štúdií. Jej členmi je tzv. Veľká šestka hlavných hollywodských tovární na sny:
Organizácia je známa vďaka svojmu systému hodnotenia prístupnosti filmov alebo aktivitám proti nelegálnemu šíreniu audiovizuálnych materiálov. Oficiálnu stránku tejto organizácie MPAA.org sa v roku 2009 podarilo haknúť a zobraziť tu veľkú ponuku torrentov z The Pirate Bay. Táto asociácia sa stala častým terčom hlavne kvôli boju práve proti veľmi populárnej webovej stránke The Pirate Bay, ktorá indexuje BitTorrenty a môže byť tak využitá podobne ako webové vyhľadávače k získaniu torrentov, nie však samotného nelegálneho obsahu.
See You at the Show

„See You at the Show“ je štvrtý singel kanadskej rockovej skupiny Nickelback z ich albumu "The Long Road" z roku 2003. Je to predposledný singel na albume. Singel bol vydaný v propagačnej forme ale nebol dodaný do žiadnej rozhlasovej stanice. Bol vydaný len v Austrálii a v Nemecku. Dosiahol #82 v nemeckých rebríčkoch. Autorom textu piesne je Chad Kroeger, hudbu zložila celá skupina.
Videoklip.
Videoklip predstavuje ukážky z futbalového zápasu a scénu, kde hrá skupina pred davom ľudí. Počas hrania piesne je možné vidieť pyrotechnické efekty, používané skupinou na koncertoch. Verzia piesne vo videoklipe je kratšia a trvá 3 minúty a 32 sekúnd. Režisérom videoklipu bol Nicholas Wrathall, bol vydaný v roku 2004.
Zoznam skladieb.
CD singel:
Zostava.
Nickelback
Produkcja 
Ostatní
Junior Eurovision Song Contest 2011

Junior Eurovision Song Contest 2011 bol ôsmy ročník hudobnej súťaže Junior Eurovision Song Contest. Súťaž sa konala v Jerevane, v Arménsku, dňa 3. decembra 2012.
Felix Jenewein

Felix Jenewein (* 4. august 1857, Kutná Hora – † 2. január 1905, Brno) bol český maliar a ilustrátor.
Bol žiakom profesora Jana Sveertsa na pražskej akadémii. Po jeho smrti odišiel do Viedne, kde študoval na akadémii u J. M. Trenkwalda. Patril ku generácii Národného divadla. Po štúdiách pôsobil väčšinu svojho života v Prahe ako ilustrátor a neskôr vyučoval v Brne na Vysokom učení technickom, kde zomrel.
Vytvoril predovšetkým sugestívne historické diela, v ktorých nadväzuje na nazarénsku katolícku morálku. Vo svojej dobe sa nestretol s veľkým pochopením pre svoj temný realizmus, najmä vo svojej vlasti, o niečo lepší ohlas malo jeho dielo vo Viedni. Dnes je v Kutnej Hore zriadená jeho galéria ("Galerie Felixe Jeneweina").
Bon Jovi (album)

Bon Jovi je debutový album americkej rockovej skupiny Bon Jovi, vydaný 21. januára 1984. Producentmi albumu sú Tony Bongiovi a Lance Quinn. Je to jediný album skupiny, ktorý obsahuje pesničku, ktorá nebola napísaná žiadnym z členov skupiny („She Don't Know Me“). Album sa umiestnil na 43. mieste rebríčka The Billboard 200.
Po vydaní slávneho albumu Slippery When Wet v roku 1986 boli piesne z tohto albumu okrem pilotného singlu „Runaway“ hrané naživo iba zriedkavo. Na súčasnom turné kapely, The Circle Tour, však boli zahrané aj ďalšie piesne, ako „Roulette“, „Shot Through the Heart“ a „Get Ready“.
Tvorba albumu.
V roku 1980 začal spevák skupiny Jon Bon Jovi pracovať v newyorskom hudobnom štúdiu Power Station Studios, ktorého spoluvlastníkom bol jeho bratranec, Tony Bongiovi. Vyrobil tam niekoľko demonahrávok a poslal ich do mnohých nahrávacích spoločností, ale nemal úspech.
V roku 1982 išiel Jon Bon Jovi do miestneho rádia WAPP 103.5FM „The Apple“. Jeho piesne si vypočul DJ Chip Hobart. Zapáčila sa mu pieseň „Runaway“. Rozhodol sa ju umiestniť na kompiláciu nahrávok miestnych hudobníkov. „Runaway“ pomohli nahrať štúdioví hudobníci známi ako „The All Star Review“. Boli to gitarista Tim Pierce, klavirista Roy Bittan, bubeník Frankie LaRocka, basgitarista Hugh McDonald a vokalisti David Grahmme a Mick Seeley.
Pesničku začali hrať rádiá v okolí New Yorku. Jon Bon Jovi získal kontrakt s Mercury Records, súčasťou spoločnosti PolyGram. Chcel vymyslieť názov skupiny a pracovníci v PolyGram mu navrhli názov "Bon Jovi".
V marci 1983 Jon Bon Jovi zavolal svojmu známemu, klaviristovi Davidovi Bryanovi (vtedy David Rashbaum), ktorý zavolal basgitaristovi Alecovi Johnovi Suchovi a bubeníkovi Ticovi Torresovi. Gitaristom skupiny bol vtedy Dave Sabo (a.k.a. The Snake), ktorý neskôr založil skupinu Skid Row. Dave Sabo bol čoskoro nahradený gitaristom Richiem Samborom.
Prvý album skupiny mal byť pôvodne nazvaný „Tough Talk“, nahrávacia spoločnosť sa však rozhodla, že bude lepšie pomenovať ho „Bon Jovi“. Väčšinu piesní na albume napísali Jon Bon Jovi, David Bryan a Richie Sambora. Úplne prvé napísané piesne na album boli „Burning For Love“ a „Come Back“. Tri piesne z albumu boli vydané ako single: „Runaway“, „She Don't Know Me“ a „Burning For Love“ (iba v Japonsku).
Bobby Farrell

Roberto „Bobby“ Alfonso Farrell (* 6. október 1949, Aruba, Holandsko - † 30. december 2010, Petrohrad, Rusko) bol spevák a tanečník. Najviac sa preslávil ako člen úspešnej popovej a diskotékovej skupiny Boney M.
Vo veku 15 rokov odišiel z rodnej Aruby a stal sa námorníkom. Žil v Nórsku a v Holandsku, neskôr sa presťahoval do Nemecka, kde zo začiatku pracoval ako DJ, kým ho producent Frank Farian neobsadil do zostavy hudobnej skupiny Boney M. 
Pred smrťou žil v Amsterdame. Zomrel 30. decembra 2010 v ranných hodinách v Petrohrade počas turné v Rusku. Príčinou smrti bolo spevákovo ochorenie srdca.
Křižíkova

Křižíkova (názov po českom vynálezcovi Františkovi Křižíkovi) môže byť:
Leo von Caprivi

Georg Leo Graf von Caprivi de Caprera de Montecuccoli (24. február 1831, Charlottenburg, Prusko – 6. február 1899, Skyren, Poľsko) bol nemecký štátnik, nástupca Otta von Bismarcka vo funkcii nemeckého kancelára. Túto funkciu zastával v období od 20. marca 1890 do 26. októbra 1894.
Biografia.
Narodil sa na zámku Charlottenburg v Berlíne v Prusku. Otec Julius Leopold von Caprivi (1797 – 1865) bol právnikom, neskôr sa stal sudcom pruského najvyššieho súdu a členom pruskej snemovne lordov. 
Jeho matka bola Emilie Köpke, dcéra Gustava Köpkeho riaditeľa gymnázia v Berlíne, ktoré navštevoval aj Capriviho predchodca Otto von Bismarck.
V roku 1849 vstúpil do pruskej armády. Slúžil v druhej Šlesvickej vojne v roku 1864, v Prusko-rakúskej vojne v roku 1866 a v Prusko-francúzskej vojne v rokoch 1870 – 1871. Dosiahol hodnosť podplukovníka. Za svoje zásluhy získal vojenské vyznamenanie Pour le Mérite.
Po Prusko-francúzskej vojne pôsobil na pruskom ministerstve vojny. V roku 1882 sa stal veliteľom 30. pešej divízie pri Metz. 
20. marca 1890 bol menovaný nemeckým kancelárom. Funkciu v úrade skončil 26. októbra 1894.
Slash (žáner)

Slash alebo tiež lomka () je subžáner fan fiction. Opisuje romantický alebo sexuálny vzťah medzi predstaviteľmi rovnakého pohlavia, väčšinou mužmi, ktorí sú prevzatí z už známeho diela a v primárnom zdroji majú vzťah bez výslovnej homosexuálnej orientácie. Popis takéhoto vzťahu medzi dvoma hrdinkami sa nazýva aj femslash.
Rovnako ako u všetkých fan fiction aj slash sa delí podľa žánrov, ratingov a fandomu. Obyčajne je rating udelený slashu aspoň PG-13 bez ohľadu na obsah. 
Prvé príbehy slashu sa stali populárne v kultúre fanúšikov Trekkie Star Trek (Kirk / Spock ). Slash v súčasnosti pokrýva širokú škálu filmov, kníh a televíznych seriálov. V niektorých fandomoch je slash jasne dominantnejší než v iných. Dôvodom je podtext, ktorý slúži ako inšpirácia pre fanúšikov. Slash hrá dôležitú úlohu napríklad v Star Trek: The Original Series (najpopulárnejšia dvojica Kirk / Spock), Star Trek: Voyager, Xena, Lord of the Rings (Pipin / Smieško, Frodo / Sam, ...) , Hercules, Highlander, M * A * S * H, Due South, Stargate - SG-1, Stargate Atlantis, House MD (najpopulárnejšie párovanie House / Wilson) a Harry Potter (najviac sú párovaní Harry / Draco, Harry / Snape, Remus / Sirius, ale počet fanúšikov je taký veľký, že všetky dvojice sú zastúpené často). 
Slash je veľmi dôležitý aj vo fan fiction (otaku) japonských manga a anime, kde je rozdelený do rôznych žánrov šónen-ai a jaoi. V Japonsku sú veľmi populárne mangy s homosexuálnymi prvkami. Veľa máng / anime, ktoré na prvý pohľad žiadne homosexuálne prvky neobsahujú sú urobené tak, že ak fanúšikovia chcú, tak si môžu dobre interpretovať homosexuálny podtext.
Existuje niekoľko špeciálnych označení pre určité druhy slashu, ktoré sú v zozname fan fiction terminológie.
Side of a Bullet

„Side of a Bullet“ je siedmy a posledný singel kanadskej rockovej skupiny Nickelback z ich piateho štúdiového albumu "All The Right Reasons". Singel bol vydaný jedine v Spojených štátoch vo formáte digital download. Text piesne napísal Chad Kroeger, ktorý je aj spoluskladateľ piesne.
Skladba na koncertoch.
Skladbu hrali na každom vystúpení na turné All The Right Reasons Tour, ktoré sa konalo na prelome rokov 2006 a 2007. Pred hraním skladby na koncertoch bol na veľkej obrazovke pustený krátky rozhovor s Dimebagom Darrellom a počas skladby sa prehrávalo z pásky jeho gitarové sólo. Spevák a gitarista Chad Kroeger priznal, že vždy keď spieval túto skladbu cítil, že Darrell je prítomný. Skladba bola nahraná a dostala sa na koncertné DVD "Live at Sturgis 2006", ktoré bolo vydané dňa 2. decembra 2008.
Al-Bajdá

Al-Bajdá () je tretie najväčšie mesto v Líbyi a druhé najväčšie mesto vo východnej časti, s počtom obyvateľov 250 000 (2010).
Dejiny.
História mesta siaha až do dôb starovekého Grécka, kedy bola na území mesta grécka kolónia Balagrae. V roku 1950 bolo založené súčasné moderné mesto, ktoré sa malo stať novým hlavným mestom krajiny. Boli v ňom vybudované mnohé inštitúcie, no neskôr v roku 1969 (po revolúcii) z presídlenia centra Líbye vzišlo, čím význam mesta klesol.
Majstrovstvá sveta v ľadovom hokeji hráčov do 20 rokov 2011

Majstrovstvá sveta v ľadovom hokeji hráčov do 20 rokov 2011 boli 35. majstrovstvá sveta v ľadovom hokeji hráčov do 20 rokov. Konali sa od 26. decembra 2010 do 5. januára 2011 v amerických mestách Buffalo a Lewiston.
Základné skupiny.
Poznámka:  Všetky začiatky zápasov sú uvedené v miestnom čase (GMT mínus 5 hodín).
Skupina o udržanie.
Zo základných skupín sa prenášajú výsledky:
Posledné dva celky zostupujú do I. A divízie MS 2012. V Top divízii MS 2012 ich nahradia víťazi skupín MS I. divízie 2011 Lotyšsko a Dánsko.
Poznámka:  Všetky začiatky zápasov sú uvedené v miestnom čase (GMT mínus 5 hodín).
Play-off.
Poznámka:  Všetky začiatky zápasov sú uvedené v miestnom čase (GMT mínus 5 hodín).
Nižšie divízie.
I. divízia.
Skupina A.
Turnaj skupiny A v rámci I. divízie MS 2011 sa hral v Bobrujsku v Bielorusku od 13. do 19. decembra 2010.
Poznámka:&lt;br&gt;V budúcej sezóne Bielorusko a Veľká Británia budú hrať v I. A divízii; Taliansko a Japonsko budú hrať v I. B divízii.
Skupina B.
Turnaj skupiny B v rámci I. divízie MS 2011 sa hral v Blede v Slovinsku od 12. do 18. decembra 2010.
Poznámka:&lt;br&gt;V budúcej sezóne Slovinsko a Rakúsko budú hrať v I. A divízii; Kazachstan a Chorvátsko budú hrať v I. B divízii.
II. divízia.
Skupina A.
Turnaj skupiny A v rámci II. divízie MS 2011 sa hral v Tallinne v Estónsku od 13. do 19. decembra 2010.
Poznámka:&lt;br&gt;V budúcej sezóne Holandsko a Španielsko budú hrať v II. A divízii; Belgicko a Estónsko budú hrať v II. B divízii.
Skupina B.
Turnaj skupiny B v rámci II. divízie MS 2011 sa hral v Miercurea Ciucu v Rumunsku od 13. do 19. decembra 2010.
Poznámka:&lt;br&gt;V budúcej sezóne Maďarsko a Kórejská republika budú hrať v II. A divízii; Rumunsko a Austrália budú hrať v II. B divízii.
III. divízia.
Turnaj III. divízie MS 2011 sa hral v Mexiku, hlavnom meste Mexika, od 9. do 18. januára 2011.
Ignác Raab

Ignác Viktorin Raab (* 5. september 1715, Nechanice u Nového Bydžova – † 2. február 1787, Velehrad), tiež Ignatius Victorín Raab, bol český jezuita a jeden z najvýznamnejších českých maliarov 18. storočia.
Dielo.
V jeho diele možno vysledovať vplyv talianskych a českých majstrov, okrem iných aj Petra Brandla, ktorého žiak Jan Major ho v maliarskom umení vyučoval. Zaradiť ho možno skôr k rokoku, ale určité pozostatky baroka sú stále viditeľné. Je autorom celého radu obrazov a fresiek hlavne v kostoloch, kláštoroch a ďalších cirkevných stavbách. Obzvlášť cenené sú jeho oltárne obrazy, ktoré možno nájsť napr. v Prahe v kostole sv. Ignáca, kostole sv. Mikuláša atď. Tvoril tiež pre kostoly v Opave, pre farský kostol vo Fulneku, pre piaristický kostol v Bílej Vodě a mnohé ďalšie. Svoje diela väčšinou nepodpisoval, pretože za ich pravého autora považoval Boha, ktorý bol pôvodcom jeho nadania. Ďalšie dva jeho obrazy sv. Otýlie a sv. Tekly sa nachádzajú na postranných oltároch kostola svätého Prokopa v Letinách.
Vuze

Vuze (predtým Azureus) je aplikácia umožňujúca sťahovanie a zdieľanie súborov v P2P sieti BitTorrent. Zahrňuje podporu anonymných komunikačných protokolov I2P a Tor. Azureus je naprogramovaný v Jave a vďaka tomu je nezávislý od konkrétneho operačného systému (multiplatformový softvér). Možno ho teda prevádzkovať v operačných systémoch GNU/Linux, OS X, Microsoft Windows alebo Solaris. Azureus je tzv. Open-source softvér licencovaný pod „slobodnou licenciou“ GPL a jeho zdrojové kódy sú k dispozície voľne na stiahnutie.
Total Commander

Total Commander je komerčný správca súborov pre operačný systém Microsoft Windows, Pocket PC, Windows CE a Smartphone. Dá sa však emulovať na Linuxe pomocou Wine.
Curb (skladba)

„Curb“ je skladba kanadskej rockovej skupiny Nickelback pôvodne z ich debutového albumu "Curb" vydaného v roku 1996. Autorom textu piesne je Chad Kroeger. V skladbe na bicie hrá hosťujúci bubeník Boyd Grealy a na violončele Ariel Watson.
Skladba na koncertoch.
Skladba debutovala na koncertoch v roku 1996, kedy skupina hrávala v kanadských kluboch a baroch. Širšiemu publiku bola skladba prezentovaná v roku 1997 počas turné Curb Tour. Skladba bola tiež súčasťou setlistu počas koncertov propagujúcich album "The State" počas rokov 1999 a 2000. Odvtedy skladba nebola hraná naživo. Počas turné All The Right Reasons Tour na prelome rokov 2006 a 2007 sa skladba stala súčasťou Curb Medley spoločne so skladbami „Where?“, „Sea Groove“.
Zostava.
Nickelback
Štúdioví hudobníci
Produkcia
Reedícia (25. jún 2002):
Vírivý bubon

Vírivý bubon alebo tiež malý bubon (ang. "snare drum") je bicí nástroj, ktorý spoločne s basovým bubnom tvorí základ bicej súpravy. Štandardné bubny majú obvykle priemer 14 palcov a hĺbku 5,5 palca. Existujú aj snare hlbšie (6-8 palcov) a snare piccolo (s hĺbkou 3-4 palce) produkujúci oveľa vyšší zvuk pri úderoch ako hlbšie snare.
Scuderia Ferrari

Scuderia Ferrari je taliansky automobilový tím formuly 1, ktorý založil Enzo Ferrari v roku 1929 v mestečku Maranello. (Scuderia znamená stajňa.) Súčasným prezidentom pretekárskeho oddelenia spoločnosti Ferrari je Louis Camilleri.
Symbolom Ferrari je čierny vzpínajúci sa kôň na žltom poli. Scuderia Ferrari pretekala od svojho založenia až do roku 1939 (10 rokov) pre značku Alfa Romeo a až v roku 1948 sa objavuje na pretekoch formuly 1 ako značka Ferrari s vozidlom F 125.
História stajne je fascinujúca a Scuderia Ferrari je so ziskom 15. titulov majstra sveta formuly 1 a 16. titulov Majstrovstiev sveta konštruktérov F1 najúspešnejším tímom. 
So značkou Ferrari sa na zoznam šampiónov F1 zapísali piloti:
V sezóne 2021 jazdia za stajňu piloti Carlos Sainz zo Španielska a Charles Leclerc z Monaka. Testovacími pilotmi je štvorica Antonio Fuoco, Antonio Giovinazzi, Davide Rigon a Pascal Wehrlein.
Adidas Jabulani

Adidas Jabulani je oficiálny model lopty navrhnutý firmou Adidas, ktorou sa hrali zápasy majstrovstiev sveta vo futbale v roku 2010 v Juhoafrickej republike.
Lopta sa skladá z ôsmich trojrozmerne profilovaných panelov zafarbených do jedenástich farieb symbolizujúcich jedenásť hráčov v tíme a počet požívaných jazykov v Južnej Afrike a textúrovaný povrch určený k zlepšeniu aerodynamiky. Podľa firmy Adidas je lopta Jabulani dokonale okrúhla a najpresnejšia lopta v histórii futbalu. Okrem toho faktory ako barometrický tlak, nadmorská výška majú priamy vplyv na rýchlosť lopty.
Kritika.
Podľa brankára brazílskej reprezentácie Julia Cesara, ktorý sa zúčastnil majstrovstiev sveta v Južnej Afrike sú lopty Jabulani na veľmi nízkej úrovni. Ako sám povedal: "„sú ako keby boli zo supermarketu“". Jeho slová potvrdil aj tréner brazílskej reprezentácie Wendell Ramalho, ktorý povedal, že nové lopty sú „nepredvídateľné“, a to najmä pri kopoch z veľkej vzdialenosti.
NASA štúdie.
NASA zverejnila výsledky štúdií po analýze aerodynamiky lopty Jabulani a prišla k záveru, že pri rýchlostiach nad /h je nepredvídateľná, čo spôsobuje problémy rôznym brankárom.
Veľká cena Formuly 1

Veľká cena Formuly 1 sú preteky Formuly 1 na umelom alebo cestnom okruhu. Trať je široká niekoľko metrov a dlhá zväčša okolo 5 km, pričom samotné preteky sa jazdia na stanovený počet kôl a meria viac ako 305 kilometrov (190 míľ). Výnimku tvoria preteky na pomalších mestských okruhoch (napr. Monako), kde sa kvôli časovému obmedzeniu 2. hodín jazdí kratšia Veľká cena.
Pretekom predchádza kvalifikácia, ktorá podľa dosiahnutých časov zoradí účastníkov na štartovom rošte. Trendom je usporadúvanie len jednej GP v každom štáte. V kalendároch sa už niekoľko rokov objavuje Grand Prix Európy, ktorej usporadúvanie prebieha na rôznych okruhoch. V minulosti usporadúvali Grand Prix i mestá či kluby.
Viet Minh

Viet Minh (plným názvom Việt Nam Ðộc Lập Ðồng Minh Hội) bolo oslobodenecké ľavicové hnutie na území Vietnamu vedené Ho Či Minom. Jeho cieľom bola nezávislosť vietnamského územia od Francúzska a Japonska a vytvorenie ľavicovej vlády.
Druhá svetová vojna.
Roku 1941 sa drobné vietnamské odbojové organizácie spojili a vytvorili Viet Minh. Do tej doby bojovali proti kolonializmu, hlavne francúzskemu, samostatne. Koncom vojny dosadili Francúzi na vietnamský trón cisára Bao Daia, ktorý prakticky plnil francúzske nároky. Krátko po jeho dosadení bol obeťou prevratu organizovaného práve Viet Minhom.
Indočínska vojna.
Viet Minh pod velením Ho Či Mina stál vo vojne proti francúzskej koalícii. Po víťazstve vo vojne dosiahol Vietnam nezávislosť. Bol však rozdelený na komunistický sever (VDR) a demokratický juh. Na severe sa Viet minh transformoval na vládu VDR (Ho Či Min) a na juhu na "Việt Cộng" (Nguyễn Hữu Thọ), partizánsku organizáciu, ktorá sa snažila o zjednotenie krajiny pod komunistickou vládou. Nevyberala si zrejmé prostriedky boja, to však americká armáda tiež nie.
Tonkin

Tonkin () je názov severnej časti Vietnamu, susediacej na severe s čínskymi provinciami Jün-nan a Kuang-si a na západe s Laosom. Na východe je Tonkin obmývaný vodami Tonkinského zálivu. Tepnou Tonkinu je Červená rieka.
V Tonkinu (v tzv. Tonkinských Alpách) sa nachádza aj najvyššia hora Vietnamu Fan Si Pan.
Tonkin je miestne známy tiež pod názvom "Bắc Kỳ" („Severný región“). Názov Tonkin pochádza zo starého názvu dnešného Hanoja "Đông Kinh" („Východné hlavné mesto“).
Tonkin bol tiež jedným zo správnych území Francúzskej Indočíny, v rámci ktorej bolo územie dnešného Vietnamu rozdelené na Tonkin (severná časť), Annam (stredná časť) a Kočinčínu (južná časť).
Vymedzenie.
Tonkin zahŕňa celé územia týchto moderných vietnamských provincií:
Francúzska východoindická spoločnosť

Francúzska východoindická spoločnosť () bola francúzska výsadná obchodná spoločnosť založená roku 1664, aby sa stala konkurentom britskej a nizozemskej východoindickej spoločnosti.
Išlo o myšlienku Jeana-Baptiste Colberta, začať obchodovať s Ďalekým východom ktorú mu francúzsky kráľ Ľudovít XIV. schválil. Prvým riaditeľom novej spoločnosti sa stal François Caron, ktorý mal za sebou tridsať rokov praxe v nizozemskej východoindickej spoločnosti, vrátane dvadsiatich rokov v Japonsku.
Pokus Spoločnosti založiť kolóniu na Madagaskare stroskotal, ale namiesto toho založila prístavy na ostrovoch Bourbon a Île-de-France, dnešných ostrovoch Réunion a Maurícius. Roku 1719 založila Spoločnosť osady v Indii, bola však na pokraji bankrotu. V tom istom roku ju John Law spolu s ďalšími francúzskymi spoločnosťami pripojil k spoločnosti Compagnie des Occidents (starší názov Mississippská spoločnosť), čím vznikla spoločnosť pod názvom "Compagnie (perpétuelle) des Indes" ("(Večná) Indická spoločnosť"). V roku 1723 Spoločnosť získala znovu nezávislosť. 
S úpadkom Mughalskej ríše sa Francúzi, aby chránili svoje koloniálne záujmy, rozhodli viac angažovať v indických politických záležitostiach. Uzatvárali tak v južnej Indii spojenectvá s miestnymi vládcami. Roku 1741 Francúzi, reprezentovaný Josephom François Dupleixom, sledovali agresívnu politiku voči Indom aj Britom, dokiaľ neboli nakoniec porazení Robertom Cliveom.
Francúzska východoindická spoločnosť už nebola ďalej schopná udržovať svoje finančné záležitosti a roku 1769, dvadsať rokov pred Veľkou francúzskou revolúciou, bola zrušená.
Niektoré obchodné prístavné mestá, ako napríklad Puducherry či Chandannagar zostali pod francúzskou správou až do roku 1949, kedy India získala nezávislosť.
Historický román

Historický román je román, ktorého dej je zasadený do vzdialenej minulosti, predovšetkým do významných období historických zmien. 
Má dobrodružný dej.Je písaný obvyklým jazykom, niekedy sú ale niektoré časti textu (takmer vždy mená, niekedy dialógy a podobné časti) k dokresleniu deja písané archaickejším jazykom. Opisy sa (nie vždy úspešne) snažia o historicky presné a výstižné vykreslenie danej doby.
Varianty.
Žáner historického románu sa delí na tri skupiny, niekedy je ťažšie ich rozlíšiť:
História.
Historický román vznikol v romantizme ako súčasť romantického obdivu k histórii, prvým historickým románom bol "Waverley alebo Pred šesťdesiatimi rokmi" od Waltera Scotta (1814), v romantickej literatúre našiel široký ohlas (Victor Hugo, Alexandre Dumas starší). Romantický historický román spadal predovšetkým do mimetického či atraktivizačného typu. Historický román mal tiež veľký ohlas v realizme, pozvoľna sa jeho typ menil na projekčný. Historický román sa často vyskytuje aj v súčasnej literatúre, je ním taktiež výrazne ovplyvnený žáner fantasy.
Bon Jovi (rozlišovacia stránka)

Bon Jovi môže byť:
Ben Stiller

Ben Stiller, celým menom Benjamin Edward Stiller (* 30. november 1965, New York, USA), je americký herec, filmový režisér a scenárista.
Životopis.
Narodil sa na Manhattane do židovskej rodiny komediálnych hercov Jerryho Stillera a jeho manželky Anne, rodenej Meara. Pred televíznou kamerou sa prvýkrát objavil v desiatich rokoch. Po absolvovaní strednej školy Calhoun School v New Yorku išiel študovať film na Kalifornskú univerzitu v Los Angeles, ale po necelom roku štúdium ukončil. Prvú filmovú úlohu získal v roku 1986 vo filme Stevena Spielberga "Ríša slnka" (). Od roku 1989 pracoval ako herec a scenárista v zábavnom programe "Saturday Night Live" televízie NBC. O rok neskôr si založil vlastnú televíznu show "The Ben Stiller Show", ktorá sa vysielala na stanici FOX. Napriek úspechu bola zrušená a Ben Stiller za ňu v roku 1993 získal Cenu Emmy.
Weiner

Weiner môže byť:
Albatros sťahovavý

Albatros sťahovavý ("Diomedea exulans") je vták z čeľade albatrosovité ("Diomedaedae"). Je morským vtákom s najväčším rozpätím krídel. Jeho výška je 1,1 metra. Rozpätie krídel je 3 metre a viac. Ich hmotnosť je 18,5 kilogramov. Farba tela albatrosa je biela s čiernymi krídlami a ružovým nosom s ružovými nohami.
Telo.
Zobák je rovný ale na konci má háčik. Hlava je malá a je zakončená opereným chvostom. Krídla sú dlhé rovné, iba na konci sa krížia. Má tenké nohy bez akéhokoľvek operenia, tri prsty s malými pazúrikmi a blanami. Má maličkú lebku s veľkým zobákom. Má dlhú chrbticu zakončenú malým chvostíkom prejdenú cez bedrovú kosť. Má päť kostí v tvare oblúka zakončené akoby kosteným hákom. Má stehennú kosť a píšťalu rozdelenú na dve časti: píšťala kolenová a píšťala pätová. Má tri ostré prsty a ostroh.
Potrava.
Albatros sťahovavý požiera hlavne chobotnice, kôrovce a menšie druhy rýb, vyhľadáva aj uhynuté morské živočíchy plávajúce na hladine.
Rozmnožovanie.
Rozmnožovanie môže trvať aj 5 – 6 rokov, kvôli vzájomnému spoznaniu. Začína sa to tak že vydávajú zvuky klepotaním ich zobákov a tancovaním. Potom sa prilepia jeden na druhého a pária sa. Samica nakladie jedno vajíčko. Keď je mu 9 mesiacov opustia ho rodičia. Keď už vyrastie na takmer dospelca, roztiahne krídla a prvýkrát skúša lietať. 
Všeobecné informácie.
Rozpätie krídel albatrosa sťahovavého môže dosiahnuť až 3,6 metra. Albatrosy obývajú otvorené more. Prúdenie vzduchu využívajú na plachtenie. Bez jediného mávnutia krídel nasledujú albatrosy v neustálom stúpavom a klesavom lete lode na šírom mori. Len pri úplnom bezvetrí alebo pri love rýb sa spúšťajú na vodu. Aby sa mohli vzniesť, potrebujú prúdenie vzduchu aj na súši, aj na mori. Ak im prúdenie nestačí, pomáhajú si behom. Niekoľko rokov neúnavne putujú, kým sa usadia na jednom z početných ostrovov kvôli mláďatám.
Echestratos

Echestratos () bol kráľ Sparty (pravdepodobne mýtickým) približne na začiatku deviateho storočia pred Kr. (možno 900 – 870 pred Kr.). Pochádzal z kráľovského rodu Agiovcov.
Echestratos vládol pravdepodobne na začiatku deviateho storočia pred Kr. Záznamy antických historikov Echestrata uvádzajú ako tretieho kráľa Sparty v kráľovskej línii Agiovcov. Informácii o jeho vláde máme od nich však viac ako málo.
Historik Herodotos píše, že bol synom kráľa Agida I., od ktorého sa odvodzuje názov kráľovského rodu Agiovcov. Ďalej zaznamenal, že jeho bratom bol legendárny zákonodarca Lykurgos (čo sa týka Lykurga, poznáme viac verzií o jeho rodinnom pôvode). Echestratovým nástupcom sa stal jeho syn Leóbótes. Podľa Pausania za panovania Echestrata Sparťania vybojovali po prvýkrát od Argu Kynúriu, územie na hraniciach medzi Argolom a Lakóniou. Argejčania sa ale tohto územia nevzdali a boje o toto územie zvádzali so Spartou sporadicky až do polovice šiesteho storočia pred Kr., kedy dominanciu Argu na Peloponéze zatienila Sparta víťazstvom v tzv. bitke 300 bojovníkov (v roku 545 pred Kr.) a následne o rok ďalším víťazstvom pri účasti približne rovnako početných vojsk.
Väčšina súčasných historikov existenciu kráľa Echestrata spochybňuje a zaraďuje ho medzi mýtických kráľov. Jednoznačne to ale potvrdiť nemôžeme, zostane to asi tajomstvom dejín.
Slimák záhradný

Slimák záhradný (staršie slimák obyčajný; zastarano "slimák obecný, hlemýžď záhradný", lat. "Helix pomatia") je druh suchozemského mäkkýša z čeľade slimákovité. Má žltohnedú schránku s tmavými pásikmi. Dožíva sa až šiestich rokov, vyskytuje sa v lesoch a na lúkach, ale často aj v záhradách. Zimuje ukrytý v pôde.
Vzhľad.
Slimák záhradný má guľovitú pravotočivú ulitu z uhličitanu vápenatého širokú 32 - 50 mm a vysokú 30 - 50 mm. Telo je dlhé asi 10 cm. Základná stavba tela je rovnaká ako u ostatných stopkookých mäkkýšov. Hlava nesie dva páry tykadiel, z ktorých dve dlhšie majú oči a dve kratšie obsahujú čuchové orgány a hmatové orgány. Ústny otvor obsahuje radulu, čo je pilníková doštička. Svalnatá noha vylučuje hlien, ktorý slúži na pohyb. Vnútorné orgány sú uložené v ulite. Za 1 hodinu prejde 5 metrov.
Czech Hockey Games

Czech Hockey Games je hokejový turnaj, od roku 1997 súčasť Euro Hockey Tour. Prvýkrát sa odohral v roku 1994, od roku 2009 sa hrá v Karlových Varoch (KV Arena).
Ropucha bradavičnatá

Ropucha bradavičnatá alebo staršie ropucha obyčajná ("Bufo bufo") je druh z čeľade ropuchovité. Rozšírená je v Eurázii a severozápadnej Afrike.
Opis.
Má zavalité telo s bradavičnatou kožou. Za očami má zoskupené jedové (paroktické) žľazy. Podkĺbové hrbolčeky na spodku prstov sú zväčša párové. Samice dorastajú do veľkosti až na juhu, samček do . Na prvých troch prstoch predných nôh majú samce v období rozmnožovania zrohovatené mozoľovité výrastky. 
Výskyt a stav na Slovensku.
Všade je hojná, ojedinele sa vyskytuje až do nad pásmom kosodreviny. Žije v lesoch, na poliach, lúkach a v záhradách. Ekosozologický status v roku 2001 "LC" - menej ohrozený.
Spôsob života.
Aktívna je v noci, v čase párenia a za dažďa aj cez deň. Od októbra do marca zimuje mimo vody v dierach, často po hlodavcoch. Rozmnožovanie trvá pomerne krátko, začína v marci a v apríli. Samec oblapí samicu ešte mimo vody. Vajíčka kladie v podobe 5 dlhých dvojradých šnúr medzi vodné rastliny. Dospelá ropucha počas krátkeho obdobia párenia sa vo vode neprijíma potravu, hneď po nakladení vajíčok a ich oplodnení sa vracia na súš. Larvy sú malé, len . Po dvoch-troch mesiacoch dosahujú 20 a v tom období začína obdobie metamorfózy. 
Ich potravou sú mravce, pavúky, mnohonôžky, slimáky a dážďovky. Je veľmi užitočná, ničí veľké množstvo hmyzu a slimákov.
Ochrana.
Je zákonom chránená, spoločenská hodnota je 230 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Druh je zaradený do Bernského dohovoru (Príloha III)..
Exploatácia

Exploatácia môže byť:
Croissant

Croissant (francúzska výslovnosť [krwaso]) je druh pečiva z kysnutého vrstvového cesta. Na pláty cesta sa kladie zmäknuté maslo, spoločne sa vyvalkajú. Tomuto procesu spracovania cesta, vďaka ktorému má upečený výrobok vločkovitú a nadýchanú štruktúru podobnú pečivu z cesta lístkového, sa hovorí laminovanie. Je v tvare rožku, tradične bez plnky. Prvý oficiálny recept na croissant je z roku 1839 a spája sa s menom August Zang, ktorý bol majiteľom viedenskej pekárne pri rue de Richelieu v Paríži. Existuje však aj niekoľko iných legiend o croissantoch. Podľa niektorých zdrojov bol vynájdený croissant krátko po obliehaní Viedne v roku 1686. Poľský špión a diplomat Franciszek Kulczycki, majiteľ kaviarne Zur blauben Flasche vraj presvedčil majiteľa neďalekej pekárne, Petra Wendela, aby začal vyrábať torty v tvate polmesiaca na počesť víťazstva nad tureckými vojskami.
Croissant môže byť plnený rôznymi plnkami (napr. čokoládou alebo džemom). Aj keď sa croissant vyrába na sladko, sú známe aj slané varianty (napr. croissant zo zapečeným syrom, šunkou).
Majstrovstvá sveta v ľadovom hokeji žien do 18 rokov 2011

Majstrovstvá sveta v ľadovom hokeji žien do 18 rokov 2011 boli štvrté majstrovstvá sveta v ľadovom hokeji žien do 18 rokov. Hrali sa v dvoch výkonnostných kategóriach: Top divízia (elitná kategória) a I. divízia.
Top divízia.
Turnaj Top divízie sa uskutočnil v dňoch 1.- 8. januára 2011 v hlavnom meste Švédska Štokholme. Hralo sa v dvoch halách: Husby Ishall a Stora Mossen.
Účastníci, hrací systém a priebeh turnaja.
Rozdelenie účastníkov do základných skupín.
Turnaja sa zúčastnilo osem celkov, rozdelených do dvoch skupín
"(v zátvorke je umiestenie na MS 2010):"
Skupina A:
Skupina B:
Víťazi skupín postupujú priamo do semifinále, celky na druhých a tretích miestach odohrajú krížovým systémom štvrťfinálové stretnutia a posledné tímy budú hrať o udržanie v Top divízii.
Stretnutia o záchranu.
Celky na posledných miestach v skupinách sa stretli v sérii troch stretnutí na dve víťazné v boji o záchranu v Top divízii.
Konečný stav série:
 – 2 : 1.
Do I. divízie MS 2012 zostupuje Japonsko.
I. divízia.
Turnaj I. divízie majstrovstiev sveta 2011 sa hral v dňoch 28. marca - 3. apríla 2011 v domovskom stánku hokejistiek HK Tornado Moskovská oblasť v Dmitrove neďaleko Moskvy. Turnaja sa zúčastnilo šesť celkov, ktoré sa stretli systémom každý s každým jednokolovo. Víťazom sa stalo Rusko, ktoré postupuje do Top divízie MS 2012. Slovensko obsadilo druhé miesto.
Účastníci MS I. divízie 2011
"(v zátvorke je umiestenie v I. divízii MS 2010):"
Výsledky a tabuľka.
Francúzsko a Kazachstan v dôsledku umiestenia na posledných dvoch miestach sa museli zúčastniť kvalifikačného turnaja o postup do I. divízie MS 2012, na ktorom neuspeli.
Pozri aj.
Majstrovstvá sveta v ľadovom hokeji žien 2011
Herbert Akroyd Stuart

Herbert Akroyd Stuart (* 28. január 1864, Halifax - † 19. február 1927 Halifax) bol britský inžinier a vynálezca.
V roku 1890 si dal patentovať vynález štvortaktného žiarového motora, predchodcu dnešného vznetového motora, ktorého produkcia začala v roku 1891 firmou Richard Hornsby &amp; Sons v Anglicku.
Josef Mašín

Josef Mašín (* 26. august 1896 Lošany, Kolín – † 30. jún 1942 Praha, Protektorát Čechy a Morava) bol dôstojník prvorepublikovej Česko-slovenskej armády a v poslednom období života člen protinacistickej odbojovej organizácie Traja králi.
Život.
Česko-slovenské légie.
28. apríla 1915 bol Mašín odvedený a zaradený k c.k. pešiemu pluku 36, s ktorým odišiel na ruský front. Tu sa 9. mája 1915 pri Sinkove dostal do ruského zajatia a 3. januára 1916 sa prihlásil do česko-slovenských légií. V rokoch 1916 až 1921 potom bojoval v Československých légiách v 1. čs. streleckom pluku. V bojoch bol niekoľkokrát ranený a vyznamenaný. Bojoval pri Zborove, Bachmači a na transsibírskej magistrále.
Prvá československá republika.
Po návrate do Československa sa stal štábnym kapitánom pechoty Československej armády. Roku 1929 sa oženil so Zdenou Novákovou. S tou mal 3 deti: Ctirada narodeného 1930, Josefa narodeného 1932 a Zdenku narodenú roku 1933.
Do roku 1939 slúžil v 1. delostreleckom pluku vo funkcii zástupcu veliteľa pluku.
14. marca 1939 bol suspendovaný a obžalovaný zo vzbury, keď sa odmietol podriadiť rozkazu neklásť odpor okupantom. Po obsadení Československa nacistickým Nemeckom sa pokúšal o sabotáže, najprv samostatne, neskôr v rámci odbojovej organizácie Obrana národa. Spoločne s pplk. Josefom Balabánom a škpt. Václavom Morávkom vytvoril spravodajskú skupinu Traja králi. Pomocou veľkej siete spolupracovníkov členovia skupiny zbierali významné spravodajské informácie, ktoré potom odovzdávali vysielačkou československej exilovej vláde do Londýna. Okrem toho zhromažďovali zbrane a vykonávali sabotáže – ničenie telefónnych liniek, mostov, železničných tratí a skladov. Ľudia napojení na skupinu a s použitím Mašínových plánov vyrobili 2 000 bômb zamaskovaných ako brikety. Časť z nich použili na sabotáže priamo v Nemecku. Časť viackrát prepašovali priamo do kotolne sídla gestapa v Prahe. Traja králi sa neúspešne pokúsili aj o atentát na Himmlera.
Zatknutie.
Pri pokuse o nadviazanie spojenia s Londýnskymi rádiostanicami spolu s Václavom Morávkom a Františkom Peltánom, boli 13. mája 1941 zastihnutí v jeho pražskom byte gestapom. Mašín začal na prekvapených Nemcov vo dverách strieľať a umožnil tak svojim dvom priateľom ujsť. Pri následnej prestrelke bol ranený a pokúsil sa o samovraždu.
Po zatknutí bol vypočúvaný a mučený, napriek tomu bol jediný zo zatknutých, ktorý sa s gestapákmi bil. Pri vypočúvaní sa nezľakol ani známeho surovca z radov SS, keď ho počas bitky pri vypočúvaní zrazil k zemi. Gestapáci preto k nemu chodili minimálne v dvojici. Vo väzení sa neúspešne pokúsil o samovraždu. Po atentáte na Heydricha bol 30. júna 1942 odsúdený stanným súdom na trest smrti a popravený v kobyliskej strelnici v Prahe.
Po oslobodení.
Po vojne bol Josef Mašín povýšený in memoriam do hodnosti brigádneho generála a v máji 2005 in memoriam do hodnosti generálmajora.
Nekódujúca DNA

Nekódujúca DNA je označenie pre takú deoxyribonukleovú kyselinu (DNA), ktorá nie je prepisovaná do proteínov. U eukaryotických organizmov tvorí prevažnú časť celého genómu, u človeka je to napríklad až 98,5 %. Časť nekódujúcej DNA má napriek tomu dôležitú funkciu pri expresii génov a životných pochodoch bunky, funkcie niektorých úsekov nekódujúcej DNA doteraz nie sú známe.
Medzi nekódujúcu DNA možno zaradiť napríklad konce eukaryotických chromozómov – teloméry, sekvencie vo vnútri génu – intróny, sekvencie pred a za génom – promótory a terminátory, neprepisovateľné gény – pseudogény a ďalšie. Niektoré proteíny nekódujúce sekvencie sú matricou pre funkčnú RNA, preto sú tiež niekedy označované ako gény v širšom zmysle.
Altirhinus

Altirhinus bol rod bylinožravého vtákopyskatého dinosaura, žijúceho v období spodnej kriedy (asi pred 120 až 100 miliónmi rokov) na území dnešného Mongolska. Typový a jediný druh Altirhinus kurzanovi, opísal paleontológ David B. Norman v roku 1988.
Opis.
Altirhinus bol mohutný iguanodont, blízky príbuzný Iguanodona. Dorastal do dĺžky 6 metrov a vážil asi 1 tonu. Vyznačuje sa nízkou podlhovastou hlavou, končenou pomerne širokým zobákom. Prednú časť čeľusti mal bezzubú, zatiaľ čo zadnú tvorilo niekoľko radov vrúbkovaných zubov, slúžiacich na rozomletie rastlinného matierálu. Predné končatiny mal kratšie a oveľa slabšie než zadné, čo naznačuje, že sa pohyboval zväčša po štyroch. Nie je však vylúčené, že sa dokázal vztýčiť na zadné, keď unikal pred nebezpečenstvom alebo ak chcel dosiahnuť na vyššie rastúcu vegetáciu. Tento živočích tiež disponoval nosovou klenbou, ktorá mu pravdepodobne slúžila na vydávanie hlasitých zvukov, ktorými komunikoval s ostatnými členmi čriedy.
Next Contestant

„Next Contestant“ je skladba kanadskej rockovej skupiny Nickelback z ich piateho štúdiového albumu "All The Right Reasons" z roku 2005. Text piesne napísal Chad Kroeger, ktorý je tiež spoločne s Mikom Kroegerom a Ryanom Peakom aj skladateľom skladby.
Skladba má silný hardrockový zvuk založený na tažkých zvukoch gitár a to najmä v refréne. Je to jena z ťažších skladieb albumu. Skladba bola zložená oveľa skôr, prezentovaná bola už na koncertoch skupiny ešte pred vydaním albumu "Silver Side Up". Jej staršia verzia bola tiež v limitovanej edícii albumu "The Long Road". Počas nahrávania albumu "All The Right Reasons" bola nahraná jej nová verzia so silnejším, ale plynulejším zvukom gitár.
Zostava.
Nickelback
Produkcia
Ostatní
Curtiss SB2C Helldiver

Curtiss SB2C Helldiver bol americký palubný strmhlavý bombardér z obdobia druhej svetovej vojny. Bol nástupcom lietadiel Douglas SBD Dauntless.
Prvý prototyp vzlietol už v roku 1940. Jeho výroba sa však oneskorila, a tak prvé sériové stroje začali byť bojovo používané až v roku 1943. Kladom Helldiverov bol silný motor a možnosť niesť väčšie množstvo bômb, jeho záporom boli problémy s ovládaním. Medzi pilotmi nebol obľúbený, vyslúžil si dokonca „preklad“ typového označenia SB2C ako „Son of a Bitch, 2nd Class“. Celkom bolo vyrobených 7 140 kusov.
Lietadlá SB2C Helldiver boli používané najmä v bojoch v Tichomorí, ale aj na iných bojiskách, kde pôsobili lietadlové lode USA a Veľkej Británie. Po druhej svetovej vojne boli nepotrebné lietadlá dodávané do mnohých štátov (napr. Francúzsko, Grécko, Taliansko, Portugalsko, Thajsko).
Pivnica

Pivnica je priestor, ktorého podlaha sa celá alebo z väčšej časti nachádza pod úrovňou terénu.
Pivnica môže byť umiestnená pod budovou alebo stáť samostatne. Pivnice sú vhodné na uskladnenie potravín, prípadne nápojov (pivo, víno, medovina a i.), pretože sa v nich drží stála, pomerne nízka teplota. Používajú sa aj na uskladnenie materiálu, kuriva, zbytočných vecí a pod. Pri bombardovaní alebo počas prírodnej pohromy (tornádo) môžu slúžiť aj ako úkryt.
Podpivničenie obytného domu zvyčajne pomáha k udržaniu vnútornej teploty v zimnom období a často tiež obmedzuje vlhkosť muriva vo vyšších podlažiach.
Konfiškácia

Konfiškácia (z latinského "confiscatio") označuje na rozdiel od vyvlastnenia zabavenie majetku bez náhrady.
Marcel Zmožek

Marcel Zmožek (* 25. apríl 1965, Karviná) je český textár a spevák. Jeho otec je skladateľ, textár a spevák Jiří Zmožek.
Czech Hockey Games 2008

Czech Hockey Games 2008 bol hokejový turnaj, ktorý sa hral od 17. apríla 2008 - do 20. apríla 2008 v Liberci. Stretnutie Rusko - Fínsko sa odohralo v Moskve. Turnaj bol súčasťou Euro Hockey Tour 2008.
Hrianka (pokrm)

Hrianka je krajec chleba dozlata usmažený na masti, stuženom rastlinnom tuku alebo rastlinnom oleji. Hrianka sa najčastejšie podáva solená a ľahko potretá cesnakom. Môže sa podávať aj s inými prílohami napr. tatárskym biftekom, vaječnou omeletou a pod.
Hriankovač je prístroj na výrobu hrianok, kde sa hrianka nesmaží na tuku, ale opeká sálavým teplom.
V chlebe pri premene na hrianku prebehne chemická zmena zvaná Maillardova reakcia. Cukry a škrob začínajú karamelizovať a menia farbu, až zuhoľnatejú.